**ส่วนที่ ๑**

**เรื่องการรายงานผลการปฏิบัติงานประจำปีงบประมาณ พ.ศ ๒๕๖๒**

 ตามมาตรา ๔๘ ทศ แห่งพระราชบัญญัติเทศบาล พ.ศ ๒๔๙๖ แก้ไขเพิ่มเติม(ฉบับที่ ๑๓) พ.ศ ๒๕๕๒ ให้นายกเทศมนตรีจัดทำรายงานผลการปฏิบัติงานตามนโยบาย ที่ได้แถลงไว้ ต่อสภาเทศบาลเป็นประจำทุกปี คำแถลงนโยบายของนายกเทศมนตรีและรายงานผลการปฏิบัติงาน ให้ประกาศไว้โดยเปิดเผยที่สำนักงานเทศบาลนั้น

 บัดนี้ คณะผู้บริหารเทศบาลตำบลพังโคนศรีจำปาได้ดำเนินการตามนโยบายที่แถลงไว้แล้ว ฉะนั้นจึงขอรายงานผลการปฏิบัติงาน ประจำปีงบประมาณ พ.ศ ๒๕๖๒ หากประชาชนทุกท่านหรือส่วนราชการต่างๆที่เกี่ยวข้องมีข้อสงสัยหรือมีความประสงค์ เสนอความคิดเห็นหรือข้อเสนอแนะการบริหารงานเทศบาลตำบล พังโคนศรีจำปา สามารถติดต่อสอบถามข้อมูลเพิ่มเติมได้ที่ศูนย์ข้อมูลข่าวสารทางราชการสำนักงานเทศบาล ตำบลพังโคนศรีจำปา หรือแจ้งผ่านผู้บริหารเทศบาลตำบลพังโคนศรีจำปาทราบ เพื่อจะได้พิจารณาการวางแผนพัฒนา และปรับปรุงการดำเนินการ เพื่อตอบสนองความต้องการของประชาชนในพื้นที่ในระยะต่อไป

**นโยบายของผู้บริหารเทศบาลตำบลพังโคนศรีจำปา**

 นายกเทศมนตรีตำบลพังโคนศรีจำปา นายวิชัย วิชะนา แถลงนโยบายต่อสภาเทศบาลตำบล พังโคนศรีจำปา เมื่อวันที่ ดังนี้

**๑. นโยบายเร่งด่วน**

 **-**บรรเทาความเดือดร้อนจากการประสบภัยพิบัติ อาทิ วาตภัย อุทกภัย อัคคีภัย รวมถึงภัยแล้งและภัยธรรมชาติต่าง ๆ

 -บรรเทาความเดือดร้อนจากปัญหาที่ประชาชนร้องทุกข์

**๒. นโยบายการพัฒนาด้านโครงสร้างพื้นฐาน**

**-**ดำเนินการก่อสร้าง ปรับปรุง บำรุงรักษา ซ่อมแซม เส้นทางคมนาคม

 -ดำเนินการก่อสร้าง ซ่อมแซม บำรุงรักษา ระบบระบายน้ำ ให้สามารถระบายน้ำได้อย่างรวดเร็ว รวมถึงการจัดวางระบบป้องกันน้ำท่วมในชุมชน

 -ดำเนินการติดตั้งและขยายเขตไฟฟ้าสาธารณะและไฟฟ้าเพื่อการเกษตรให้ทั่วถึง เพื่อสร้างความปลอดภัยในชีวิตและทรัพย์สินของประชาชน

 -ดำเนินการพัฒนาแหล่งน้ำ เพื่อให้ประชาชนได้มีน้ำใช้ในการเกษตร

**๓. นโยบายการพัฒนางานด้านสาธารณสุขและสิ่งแวดล้อม**

 **-**จัดดำเนินโครงการกำจัดลูกน้ำยุงลายอย่างเป็นรูปธรรมและต่อเนื่อง เพื่อให้ประชาชนพ้นจากการ ติดเชื้อไข้เลือดออก

 -พัฒนางานการกำจัดขยะและการจัดเก็บขยะมูลฝอยให้ทั่วถึง ครอบคลุม ไม่ให้เกิดการหมักหมมและเพาะเชื้อโรค ส่งกลิ่นเหม็น

 -สนับสนุนการดำเนินโครงการนวัตกรรมเพื่อให้เกิดการพัฒนาด้านสาธารณสุขและสิ่งแวดล้อม

 -ให้มีการปลูกป่าชุมชน ไม้ยืนต้น เพื่อเพิ่มออกซิเจนในอากาศ ลดปัญหาโลกร้อนในระยะยาว

-๒-

**๔. นโยบายการส่งเสริมสนับสนุนกลุ่มเกษตรกรและกลุ่มอาชีพ**

 **-**สนับสนุนกลุ่มเกษตรกรทำนา มีพันธุ์ข้าวที่ดีในชุมชน

 -ให้การสนับสนุนเพื่อการพัฒนาอาชีพที่ยั่งยืน โดยการอบรม เพิ่มความรู้กลุ่มเกษตรกรและกลุ่มวิสาหกิจชุมชน

-สรรหาและสนับสนุนการดำเนินโครงการนวัตกรรม เพื่อให้เกิดการพัฒนากลุ่มอาชีพที่ยั่งยืนและเป็นรูปธรรม

**๕. นโยบายการส่งเสริมสนับสนุนการพัฒนาการศึกษา แหล่งเรียนรู้สำหรับเด็ก เยาวชนและประชาชน**

 **-**พัฒนาศูนย์เด็กเล็กให้เป็นศูนย์พัฒนาเด็กเล็กแห่งการเรียนรู้และเกิดความปลอดภัย เพื่อการพัฒนาเด็กเล็กในช่วงอายุ ๓-๖ ปี โดยมุ่งที่พัฒนาการของเด็กเป็นสำคัญ เพื่อเตรียมความพร้อมก่อนวัยเรียน

 -สนับสนุนกิจกรรมเพื่อส่งเสริมการเรียนรู้แก่เด็กก่อนวัยเรียนและเด็กวัยเรียน

 -มุ่งพัฒนาแหล่งการเรียนรู้กับเทคโนโลยีที่ทันสมัยและเข้าถึงประชาชน

**๖. นโยบายการสนับสนุนการกีฬา นันทนาการและการท่องเที่ยว**

 **-**ส่งเสริมการการออกกกำลังกายและการจัดกิจกรรมนันทนาการ ทุกรูปแบบเพื่อให้ประชาชนมีสุขภาพร่างกายที่แข็งแรง และสุขภาพใจที่ดี

 -พัฒนาสถานที่ให้เป็นที่พักผ่อนหย่อนใจและพัฒนาเป็นแหล่งท่องเที่ยว

 -สรรหาและสนับสนุนการดำเนินโครงการนวัตกรรมเพื่อให้เกิดการพัฒนาด้านการกีฬา นันทนาการ และการท่องเที่ยว

**๗. นโยบายการส่งเสริมศิลปวัฒนธรรมและงานประเพณี**

 -สนับสนุนการอนุรักษ์ประเพณีและวัฒนธรรมท้องถิ่นให้คงอยู่และสืบทอดต่อไป อาทิ งานบุญประเพณีต่าง ๆ

 -สนับสนุนและทำนุบำรุงพระพุทธศาสนา รวมถึงศาสนาอื่น ๆ ที่สั่งสอนให้คนกระทำความดีและ ละเว้นการกระทำความชั่ว รวมถึงการทำกิจกรรมเพื่อการสร้างเสริมสุขภาพจิต

**๘. นโยบายการส่งเสริมคุณภาพชีวิตของเด็ก สตรี ผู้สูงอายุ ผู้ด้อยโอกาส ผู้พิการและผู้ติดเชื้อเอดส์**

-ให้การสงเคราะห์เบี้ยยังชีพแก่ผู้สูงอายุ ผู้ด้อยโอกาส ผู้พิการและผู้ติดเชื้อเอดส์ อย่างเท่าเทียมและเป็นธรรม

 -ให้การสงเคราะห์แก่เด็กและสตรีที่มีความจำเป็นต้องพัฒนาคุณภาพชีวิตให้ดีขึ้น เพื่อให้ประชาชนในท้องถิ่นมีความสุข และอยู่ดีกินดีมากขึ้น

 -สรรหาและสนับสนุนการดำเนินโครงการนวัตกรรมเพื่อให้การพัฒนาคุณภาพชีวิตของเด็ก สตรี ผู้สูงอายุ ผู้ด้อยโอกาส ผู้พิการ และผู้ติดเชื้อเอดส์

**๙. นโยบายการรักษาความสงบเรียบร้อยและความปลอดภัยในตำบล/หมู่บ้าน**

 **-**จัดตั้งศูนย์ปฏิบัติการป้องกันสาธารณะภัย อยู่เวรยาม มีการจัดอบรม อปพร. ในพื้นที่อย่างเป็นรูปธรรมและต่อเนื่อง

 -ให้มีการจัดตั้งศูนย์ประสานงานเพื่อการป้องกันและต่อต้านยาเสพติดอย่างเป็นรูปธรรม

 -สนับสนุนกิจกรรมอันก่อให้เกิดความสงบเรียบร้อยและปลอดภัยในชีวิตและทรัพย์สินของประชาชนในทุกรูปแบบ

-๓-

**๑๐. นโยบายการกำกับ ดูแลหน่วยงานต้นสังกัดให้เป็นไปตามหลักเกณฑ์และวิธีการบริหารกิจการบ้านเมืองและสังคมที่ดี**

 -ปรับรูปแบบการปฏิบัติงานในองค์กรโดยมุ่งให้บริการประชาชนเพื่ออำนวยความสะดวกและเกิดความรวดเร็ว โดยลดขั้นตอนการปฏิบัติงานและเกิดประสิทธิภาพมากที่สุด ประชาชนได้รับประโยชน์สูงสุด

 -มุ่งให้เป็นองค์กรที่ประชาชนสามารถเข้าถึงได้ รวมถึงมุ่งสร้างความเป็นธรรมและสร้างความพึงพอใจให้แก่ประชาชน

**วิสัยทัศน์การพัฒนาเทศบาลตำบลพังโคนศรีจำปา**

 “งานโครงสร้างพื้นฐานครบ ระบบบริหารราชการดี เป็นเมืองน่าอยู่

 เคียงคู่พัฒนาทักษะการเรียนรู้ ก้าวสู่ศักยภาพเศรษฐกิจยั่งยืน”

**พันธกิจการพัฒนาท้องถิ่น**

๑. เพิ่มประสิทธิภาพและยกระดับคุณภาพโครงสร้างพื้นฐาน ระบบสาธารณูปโภค ระบบสาธารณูปการ ให้สอดคล้องและควบคู่กับการพัฒนาคน

๒. พัฒนาให้เกิดระบบการบริหารกิจการบ้านเมืองที่ดีตามหลักธรรมาภิบาล

 ๓. ส่งเสริมสถาบันครอบครัว องค์กรศาสนา โรงเรียน ชุมชน ให้มีส่วนร่วมในการพัฒนาสังคม ให้เกิดความสงบ สะดวก สะอาด มีความปลอดภัยในชีวิตและทรัพย์สิน และมีระเบียบวินัย

 ๔. เสริมสร้างระบบสาธารณสุขที่ดี สนับสนุนการออกกำลังกาย สร้างสภาวะแวดล้อมที่ดี ๕. ส่งเสริมให้เกิดการเรียนรู้ สนับสนุนให้ครอบครัว ชุมชน สถาบันทางศาสนา มีบทบาทและ

ส่วนร่วมกับการศึกษา เสริมสร้างและเปิดโอกาสให้ชุมชนได้เรียนรู้ รับรู้ข้อมูลข่าวสาร การรู้เท่าทันโลก คิดเป็นทำเป็น มีเหตุผล เกิดความคิดสร้างสรรค์ สามารถเรียนรู้ได้ตลอดชีวิต พร้อมรับการเปลี่ยนแปลงในอนาคต

 ๖. ส่งเสริมให้ชุมชนมีงานทำ โดยมุ่งสร้างผู้ประกอบอาชีพส่วนตัวและผู้ประกอบการขนาดย่อม กระจายโอกาสการมีงานทำในทุกๆ พื้นที่ รวมถึงการส่งเสริมการพัฒนาฝีมือแรงงานในทุกๆ ด้าน

 ๗. สืบสานงานด้านศาสนา วัฒนธรรม ประเพณีท้องถิ่นให้คงอยู่และสืบทอดต่อไป

 ๘. ส่งเสริมสนับสนุนพัฒนาพื้นที่ในท้องถิ่นให้เป็นสถานที่ท่องเที่ยวและการพักผ่อนหย่อนใจ

**จุดมุ่งหมายเพื่อการพัฒนา**

๑. สร้างและพัฒนางานโครงสร้างพื้นฐานให้เกิดความสะดวก สบาย รวดเร็ว ครอบคลุมพื้นที่และเกิดความปลอดภัยในชีวิตและทรัพย์สินของประชาชน

 ๒. ส่งเสริมระบบบริหารกิจการบ้านเมืองที่ดี ลดขั้นตอนการปฏิบัติงาน เกิดผลสัมฤทธิ์ต่อภารกิจของรัฐ การบริหารราชการอย่างมีประสิทธิภาพ เกิดความคุ้มค่าในเชิงภารกิจของรัฐ

 ๓. พัฒนาหมู่บ้านให้มีสภาพแวดล้อมที่ดี กำจัดขยะมูลฝอย การรักษาสภาพแหล่งน้ำสาธารณะ ควบคุมป้องกันการเกิดมลภาวะเป็นพิษ รวมทั้งส่งเสริมสนับสนุนการปลูกต้นไม้ และควบคุมป้องกันการบุกรุกที่สาธารณะประโยชน์

 ๔. เสริมสร้างให้ประชาชนเป็นผู้มีสุขภาพพลานามัยสมบูรณ์แข็งแรง โดยส่งเสริมการออกกำลังกายให้มากขึ้น

-๔-

 ๕. การควบคุมป้องกันการเกิดโรคติดต่อ และโรคไม่ติดต่อ

 ๖. เสริมสร้างให้ประชาชนได้ตระหนักและเห็นความสำคัญในการพัฒนาคุณภาพชีวิต

 ๗. จัดสวัสดิการสงเคราะห์แก่ผู้ด้อยโอกาส ผู้พิการ ผู้สูงอายุ เพื่อการดำรงชีพที่ดีขึ้น

 ๘. ส่งเสริมสนับสนุนให้มีสถานที่ท่องเที่ยวเพื่อการพักผ่อนหย่อนใจ

 ๙. เสริมสร้างพื้นฐานด้านการศึกษาแก่เด็กนักเรียนในระดับต่างๆ ให้เกิดการรับรู้ มีพัฒนาการทาง ร่างกาย จิตใจ อารมณ์ สังคม สติปัญญา และเกิดการเรียนรู้เหมาะสมตามวัย

 ๑๐. ส่งเสริมทำนุบำรุงรักษาศาสนา ศิลปวัฒนธรรม ประเพณีท้องถิ่น ให้คงอยู่และสืบทอดต่อไป

 ๑๑. ผลักดันกระตุ้นให้ประชาชนเกิดแนวคิดในการสร้างรายได้ และประกอบอาชีพที่หลากหลายมาก ขึ้น

 ๑๒. ส่งเสริมการเพิ่มผลผลิตทั้งด้านเกษตรกรรม หัตถกรรม และด้านอื่นๆ

**ยุทธศาสตร์การพัฒนาของเทศบาลตำบลพังโคนศรีจำปา**

**ยุทธศาสตร์และแนวทางการพัฒนา** ประกอบด้วย ๕ ยุทธศาสตร์ และ ๑๖ แนวทางการพัฒนา ดังนี้

**ยุทธศาสตร์ที่ ๑ ยุทธศาสตร์การพัฒนาการเกษตรและอุตสาหกรรมการเกษตรตามหลักปรัชญาเศรษฐกิจพอเพียง**

๑.แนวทางการพัฒนากระบวนการผลิตสินค้าเกษตรให้ปลอดภัยและได้มาตรฐาน

๒. แนวทางการพัฒนาเกษตรกรและองค์กรให้มีความเข้มแข็ง

๓. แนวทางการพัฒนาเพิ่มมูลค่าสินค้าเพื่อสร้างความเข้มแข็งด้านการตลาดสินค้าเกษตรและเชื่อมโยงเครือข่าย

๔. แนวทางการพัฒนาจัดหาและพัฒนาแหล่งน้ำเพื่อการเกษตร

**ยุทธศาสตร์ที่ ๒ ยุทธศาสตร์การพัฒนาการค้า การลงทุนและการท่องเที่ยว**

๑. แนวทางการพัฒนาส่งเสริมและสืบสานวัฒนธรรม

๒. แนวทางการพัฒนาส่งเสริมและสนับสนุนด้านการท่องเที่ยว

๓. แนวทางการพัฒนาสร้างความเข้มแข็งของชุมชนและส่งเสริมอาชีพ

**ยุทธศาสตร์ที่ ๓ ยุทธศาสตร์การพัฒนาทรัพยากรมนุษย์เพื่อสร้างศักยภาพในการแข่งขัน**

๑. แนวทางการพัฒนาส่งเสริมให้ชุมชนสามารถพึ่งพาตนเองได้

๒. แนวทางการพัฒนาจัดระบบการศึกษาให้ทั่วถึง

๓. แนวทางการพัฒนาส่งเสริมและสนับสนุนการให้บริการสุขภาพอย่างทั่วถึง

**ยุทธศาสตร์ที่ ๔ ยุทธศาสตร์การพัฒนาทรัพยากรธรรมชาติและสิ่งแวดล้อมอย่างสมดุลยั่งยืน**

๑. แนวทางการพัฒนาการจัดการ การอนุรักษ์และฟื้นฟูแหล่งทรัพยากรธรรมชาติอย่างยั่งยืน

๒. แนวทางการพัฒนาการจัดการสิ่งแวดล้อมที่ดี

**ยุทธศาสตร์ที่ ๕ ยุทธศาสตร์การบริหารกิจการบ้านเมืองที่ดีตามหลักธรรมาภิบาล**

๑. แนวทางการพัฒนาและปรับปรุงโครงสร้างพื้นฐาน

๒. แนวทางการพัฒนาป้องกันและบรรเทาสาธารณภัย รักษาความสงบเรียบร้อย

๓. แนวทางการพัฒนาองค์กรและบุคลากร

๔. แนวทางการพัฒนาส่งเสริมและสนับสนุนการพัฒนาการเมืองการปกครอง

-๕-

**การวางแผนงบประมาณ**

 เทศบาลตำบลพังโคนศรีจำปา ได้จัดทำแผนยุทธศาสตร์การพัฒนาและแผนพัฒนาท้องถิ่นสี่ปี (พ.ศ ๒๕๖๑ – ๒๕๖๔) และแผนพัฒนาท้องถิ่น (พ.ศ ๒๕๖๑ – ๒๕๖๕) ฉบับทบทวน ครั้งที่ ๑ ตามกระบวนการที่บัญญัติไว้ในระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ ๒๕๔๘ และแก้ไขเพิ่มเติม ฉบับที่ ๓ พ.ศ ๒๕๖๑ โดยผ่านการมีส่วนร่วมของประชาชน เช่นการจัดเวทีประชาคม การประชุมกรรมการชุมชน เพื่อรับฟังปัญหาและความต้องการที่แท้จริงของประชาชนในพื้นที่ ก่อนนำมาจัดทำโครงการเพื่อพัฒนาพื้นที่ ที่บรรจุไว้ในแผนพัฒนาท้องถิ่นสี่ปี (พ.ศ ๒๕๖๑ – ๒๕๖๔)และแผนพัฒนาท้องถิ่น (พ.ศ ๒๕๖๑ – ๒๕๖๕) ฉบับทบทวน ครั้งที่ ๑ ต่อไป

 เทศบาลตำบลพังโคนศรีจำปา ได้ประกาศใช้แผนพัฒนาท้องถิ่นสี่ปี (พ.ศ ๒๕๖๑ – ๒๕๖๔)เมื่อวันที่ ๑๘ กันยายน ๒๕๖๑ โดยได้กำหนดโครงการที่จะดำเนินการในปีงบประมาณ พ.ศ ๒๕๖๒ รวม ๑๒๓ โครงการ สามารถจำแนกได้ ดังนี้

|  |  |  |  |  |  |
| --- | --- | --- | --- | --- | --- |
| **ยุทธศาสตร์** | **๒๕๖๑** | **๒๕๖๒** | **๒๕๖๓** | **๒๕๖๔** | **๒๕๖๕** |
| **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** |
| ๑.การพัฒนาการเกษตรและอุตสาหกรรมการเกษตรตามหลักปรัชญาเศรษฐกิจพอเพียง | ๙ | ๒๗๑๐๐๐๐ | ๖ | ๑๓๐,๐๐๐ | ๖ | ๑๔๕,๐๐๐ | ๑๑ | ๒๐,๕๓๗,๐๐๐ | ๘ | ๓๕,๓๔๑,๔๕๐ |
| ๒.การพัฒนาการค้า การลงทุนและการท่องเที่ยว | ๑๗ | ๘๒๕๐๐๐ | ๘ | ๓๘๐,๐๐๐ | ๖ | ๓๐๗,๕๐๐ | ๕ | ๓๔๐,๐๐๐ | ๕ | ๓๔๐,๐๐๐ |
| ๓.การพัฒนาทรัพยากรมนุษย์เพื่อสร้างศักยภาพในการแข่งขัน | ๒๕ | ๙,๗๗๗,๖๐๐ | ๓๖ | ๑๒,๑๕๑,๖๐๐ | ๓๙ | ๑๓,๘๙๐,๘๘๐ | ๒๗ | ๑๓,๔๖๖,๖๐๐ | ๒๗ | ๑๓,๔๖๖,๖๐๐ |
| ๔.การพัฒนาทรัพยากรธรรมชาติและสิ่งแวดล้อมอย่างสมดุลยั่งยืน | ๑ | ๒๐๐,๐๐๐ | ๗ | ๔๘๐,๐๐๐ | ๑๑ | ๕๔๐,๐๐๐ | ๘ | ๓,๗๖๐,๐๐๐ | ๘ | ๓,๗๖๐,๐๐๐ |
| ๕.การบริหารจัดการกิจการบ้านเมืองที่ดีตามหลักธรรมาภิบาลและความมั่นคง | ๘๓ | ๒๘,๔๒๐,๖๐๐ | ๖๖ | ๑๑,๕๐๘,๒๐๐ | ๕๗ | ๙,๔๐๗,๐๐๐ | ๖๑ | ๒๘,๑๙๔,๖๐๐ | ๔๒ | ๒๐,๙๙๒,๕๕๐ |
| **รวม** | **๑๓๕** | **๔๑,๙๓๓,๒๐๐** | **๑๒๓** | **๒๔,๖๔๙,๘๐๐** | **๑๑๙** | **๒๔,๒๙๐,๓๘๐** | **๑๑๒** | **๖๖,๒๙๘,๒๐๐** | **๙๐** | **๑๓,๙๐๐,๖๐๐** |

-๖-

**การจัดทำงบประมาณ**

 เทศบาลตำบลพังโคนศรีจำปา บรรจุโครงการในแผนพัฒนาท้องถิ่นสี่ปี (พ.ศ ๒๕๖๑ – ๒๕๖๔) และแผนพัฒนาท้องถิ่น (พ.ศ ๒๕๖๑ – ๒๕๖๕) ฉบับทบทวนครั้งที่ ๑ ไว้ทั้งสิ้น ๑๒๓ โครงการ ตั้งงบประมาณรายจ่ายประจำปีงบประมาณ พ.ศ ๒๕๖๒ งบประมาณ ๒๔,๖๔๙,๘๐๐ บาท

 โครงการจากแผนพัฒนาท้องถิ่นสี่ปี (พ.ศ ๒๕๖๑ – ๒๕๖๔) และแผนพัฒนาท้องถิ่น (พ.ศ ๒๕๖๑ – ๒๕๖๕) ฉบับทบทวน ครั้งที่ ๑ นำไปตั้งในเทศบัญญัติงบประมาณรายจ่ายประจำปีงบประมาณ พ.ศ๒๕๖๒ จำนวน ๑๒๓ โครงการ งบประมาณ ๒๔,๖๔๙,๘๐๐ บาท และสามารถนำไปปฏิบัติจริงได้ จำนวน ๗๓ โครงการ งบประมาณที่ใช้ในการดำเนินงาน ๑๗,๓๔๗,๔๓๖.๖๑ บาท แยกตามยุทธศาสตร์ได้ดังนี้

|  |  |  |
| --- | --- | --- |
| **ยุทธศาสตร์** |  |  |
| **โครงการที่ปรากฏ****อยู่ในแผน** | **งบประมาณตามเทศบัญญติ** |
| ๑.การพัฒนาการเกษตรและอุตสาหกรรมการเกษตร ตามหลักปรัชญาเศรษฐกิจพอเพียง | ๖ | ๑๓๐,๐๐๐ |
| ๒.การพัฒนาการค้า การลงทุนและการท่องเที่ยว | ๘ | ๓๘๐,๐๐๐ |
| ๓.การพัฒนาทรัพยากรมนุษย์เพื่อสร้างศักยภาพในการแข่งขัน | ๓๖ | ๑๒,๑๕๑,๖๐๐ |
| ๔.การพัฒนาทรัพยากรธรรมชาติและสิ่งแวดล้อมอย่างสมดุลยั่งยืน | ๗ | ๔๘๐,๐๐๐ |
| ๕.การบริหารกิจการบ้านเมืองที่ดีตามหลักธรรมาภิบาลและความมั่นคง | ๖๖ | ๑๑,๕๐๘,๒๐๐ |
| รวม | ๑๒๓ | ๒๔,๖๔๙,๘๐๐ |

-๗-

**ผลการเบิกจ่ายเงินงบประมาณแยกตามยุทธศาสตร์**

|  |  |  |  |  |  |  |  |
| --- | --- | --- | --- | --- | --- | --- | --- |
| **ลำดับที่** | **ยุทธศาสตร์****การพัฒนา** | **จำนวนโครงการที่บรรจุในแผน****พัฒนา****ท้องถิ่น** | **จำนวนโครงการที่****อนุมัติ****งบ****ประมาณ** | **จำนวนโครงการ****ที่****ดำเนิน****การ** | **งบประมาณอนุมัติ****(บาท)** | **งบประมาณที่ใช้ในการดำเนินงาน****(บาท)** | **สัดส่วนงบประมาณ****(ร้อยละ)** |
| ๑ | การเกษตรและอุตสาหกรรมการเกษตรตามหลักปรัชญาเศรษฐกิจพอเพียง | ๖ | ๖ | ๕ | ๑๓๐,๐๐๐ | ๙๙,๕๓๕ | ๐.๔๐ |
| ๒ | การพัฒนาการค้า การลงทุนและการท่องเที่ยว | ๘ | ๘ | ๒ | ๓๘๐,๐๐๐ | ๑๕๓,๓๑๑ | ๐.๖๒ |
| ๓ | การพัฒนาทรัพยากรมนุษย์เพื่อสร้างศักยภาพในการแข่งขัน | ๓๖ | ๓๖ | ๓๑ | ๑๒,๑๕๑,๖๐๐ | ๑๑,๔๐๑,๘๐๖.๕๔ | ๔๖.๒๕ |
| ๔ | การพัฒนาทรัพยากรธรรมชาติและสิ่งแวดล้อมอย่างสมดุลยั่งยืน  | ๗ | ๗ | ๖ | ๔๘๐,๐๐๐ | ๓๗๖,๒๗๒ | ๑.๕๒ |
| ๕ | บริหารจัดการบ้านเมืองที่ดีตามหลักธรรมาภิบาลและความมั่นคง | ๖๖ | ๖๖ | ๒๙ | ๑๑,๕๐๘,๒๐๐ | ๕,๓๑๖,๕๑๓.๐๗ | ๒๑.๕๖ |
|  | รวม | ๑๒๓ | ๑๒๓ | ๗๓ | ๒๔,๖๔๙,๘๐๐ | ๑๗,๓๔๗,๔๓๖.๖๑ |  |